ddrg/super_eurlex huggingface dataset:
(1)

in Airteagal 2b, cuirtear an méid seo a leanas in ionad mhír 1: “1. Áireofar in Iarscríbhinn Ia na daoine nádúrtha nó dlítheanacha, na heintitis nó na comhlachtaí arna n-ainmniú ag an gComhairle ar aon cheann de na forais seo a leanas: (a) bac a chur ar réiteach síochánta comhthoilíoch ar thoghcháin in PDC, lena n-áirítear trí ghníomhartha foréigin, cos ar bolg nó foréigean a ghríosú, nó tríd an mbonn a bhaint den smacht reachta; (b) gníomhartha a phleanáil, a stiúradh nó a dhéanamh arb ionann iad agus sáruithe nó mí-úsáidí tromchúiseacha ar chearta an duine in PDC; (c) a bheith freagrach as an gcoinbhleacht armtha, as an éagobhsaíocht nó as an neamhshláine a chothú in PDC; (d) tacaíocht a thabhairt do dhaoine nádúrtha nó dlítheanacha, d’eintitis nó do chomhlachtaí dá dtagraítear i bpointe (c); (e) foréigean a ghríosú i ndáil leis na gníomhaíochtaí a luaitear i bpointí (b), (c) agus (d); (f) saothrú a dhéanamh ar an gcoinbhleacht armtha, as an éagobhsaíocht nó as an neamhshlándáil in PDC, lena n-áirítear trí acmhainní nádúrtha agus fiadhúlra a thrádáil nó a shaothrú go haindleathach; (g) a bheith bainteach le daoine nádúrtha nó dlítheanacha, le heintitis nó le comhlachtaí dá dtagraítear i bpointí (a), (b), (c), (d), (e) nó (f).”
RIALACHÁN TARMLIGTHE (AE) 2022/2403 ÓN gCOIMISIÚN

an 16 Lúnasa 2022

lena gceartaítear leaganacha áirithe teanga de Rialachán Tarmligthe (AE) Uimh. 1151/2014 lena bhforlíontar Treoir 2013/36/AE ó Pharlaimint na hEorpa agus ón gComhairle maidir le caighdeáin theicniúla rialála maidir leis an bhfaisnéis a mbeidh fógra le tabhairt ina leith agus an ceart bunaíochta agus an tsaoirse chun seirbhísí a chur ar fáil á gcleachtadh

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir 2013/36/AE ó Pharlaimint na hEorpa agus ón gComhairle an 26 Meitheamh 2013 maidir le rochtain ar ghníomhaíocht institiúidí creidmheasa agus maoirseacht stuamachta ar institiúidí creidmheasa agus ar ghnólachtaí infheistíochta, lena leasaítear Treoir 2002/87/CE agus lena n-aisghairtear Treoracha 2006/48/CE agus 2006/49/CE (1), agus go háirithe Airteagal 35(5), Airteagal 36(5) agus Airteagal 39(4) di,

De bharr an mhéid seo a leanas:

(1) Sna leaganacha Bulgáirise, Cróitise, Danmhairgise, Gearmáinise, Gréigise, Iodáilise, Laitvise, Liotuáinise, Máltaise, Polainnise, Portaingéilise, Rómáinise, Seicise, Sualainnise agus Ungáirise de Rialachán Tarmligthe (AE) Uimh. 1151/2014 ón gCoimisiún (2) tá earráid in Airteagal 3(2), pointe (b)(iii), sa tríú fleasc, a mhéid a bhaineann leis an bhfaisnéis ar leith nach mór d’oibreoirí fógra a thabhairt ina leith faoin bhforáil lena mbaineann.

(2) Dá bhrí sin, ba cheart na leaganacha Bulgáirise, Cróitise, Danmhairgise, Gearmáinise, Gréigise, Iodáilise, Laitvise, Liotuáinise, Máltaise, Polainnise, Portaingéilise, Rómáinise, Seicise, Sualainnise agus Ungáirise de Rialachán Tarmligthe (AE) Uimh. 1151/2014 a cheartú dá réir. Ní dhéantar difear do na leaganacha teanga eile,

TAR ÉIS AN RIALACHÁN SEO A GHLACADH:

Airteagal 1 (Ní bhaineann sé leis an leagan Gaeilge.)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 16 Lúnasa 2022. Thar ceann an Choimisiúin An tUachtarán Ursula VON DER LEYEN

(1) IO L 176, 27.6.2013, lch. 338.

(2) Rialachán Tarmligthe (AE) Uimh. 1151/2014 ón gCoimisiún an 4 Meitheamh 2014 lena bhforlíontar Treoir 2013/36/AE ó Pharlaimint na hEorpa agus ón gComhairle maidir le caighdeáin theicniúla rialála maidir leis an bhfaisnéis a mbeidh fógra le tabhairt ina leith agus an ceart bunaíochta agus an tsaoirse chun seirbhísí a chur ar fáil á gcleachtadh (IO L 309, 30.10.2014, lch. 1).
(43)

Sa chomhthéacs sin, d’eagraigh an Coimisiún, i gcomhar leis an nGníomhaireacht agus leis na Ballstáit, roinnt cruinnithe teicniúla agus faisnéise le PCAA an 9 Iúil agus an 25 Meán Fómhair 2020, an 15 agus an 16 Márta 2021, an 15 Deireadh Fómhair 2021, agus an 16 Márta 2022. Díríodh sa phlé sin ar na hiarrachtaí a rinne PCAA i leith déileáil le hábhair imní maidir le maoirseacht aershábháilteachta a shainaithin an Coimisiún agus saineolaithe na Gníomhaireachta roimhe seo, chomh maith leis na hábhair imní sin a shainaithin ICAO le linn a cuairte ar an gClár Uilíoch um Iniúchadh ar Mhaoirseacht Aershábháilteachta (“USOAP”) a bhí ar siúl idir an 29 Samhain agus an 10 Nollaig 2021.
RIALACHÁN (AE) 2022/2339 ÓN gCOIMISIÚN

an 28 Samhain 2022

lena mbunaítear iamh iascaigh le haghaidh scadán in uiscí na hIorua laisteas de 62° T i gcás soithí faoi bhratach Ballstáit den Aontas Eorpach

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh a áirithiú (1), agus go háirithe Airteagal 36(2) de,

De bharr an mhéid seo a leanas:

(1) Leagtar síos le Rialachán (AE) 2022/109 ón gComhairle (2) cuótaí le haghaidh 2022.

(2) De réir na faisnéise a fuair an Coimisiún, tá an cuóta a cionroinneadh le haghaidh 2022 ídithe ag gabhálacha an stoic scadán in uiscí na hIorua laisteas de 62° T a rinne soithí faoi bhratach Ballstáit den Aontas Eorpach nó soithí atá cláraithe i mBallstát den Aontas Eorpach.

(3) Is gá, dá bhrí sin, toirmeasc a chur ar ghníomhaíochtaí áirithe iascaireachta a bhaineann leis an stoc sin,

TAR ÉIS AN RIALACHÁN SEO A GHLACADH:

Airteagal 1 Ídiú cuótaí Maidir leis an gcuóta iascaireachta a cionroinneadh le haghaidh 2022 ar Bhallstáit an Aontais Eorpaigh i gcomhair an stoic scadán in uiscí na hIorua laisteas de 62° T, dá dtagraítear san Iarscríbhinn, measfar é a bheith ídithe ón dáta a leagtar amach san Iarscríbhinn sin.

Airteagal 2 Toirmisc Cuirfear toirmeasc, ón dáta a leagtar amach san Iarscríbhinn, ar ghníomhaíochtaí iascaireachta a bhaineann leis an stoc dá dtagraítear in Airteagal 1 ag soithí a bhfuil bratach Ballstáit den Aontas Eorpach ar foluain acu nó atá cláraithe i mBallstát den Aontas Eorpach. Go sonrach, beidh toirmeasc ar éisc, ón stoc sin a ghabh na soithí sin, a choinneáil ar bord, a athlonnú, a thrasloingsiú, nó a thabhairt i dtír tar éis an dáta sin.

Airteagal 3 Teacht i bhfeidhm Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 28 Samhain 2022. Thar ceann an Choimisiúin, Ar son an Uachtaráin, Virginijus SINKEVIČIUS Comhalta den Choimisiún

(1) IO L 343, 22.12.2009, lch. 1.

(2) Rialachán (AE) 2022/109 ón gComhairle an 27 Eanáir 2022 lena socraítear le haghaidh 2022 na deiseanna iascaireachta le haghaidh stoic éisc áirithe agus grúpaí stoc éisc is infheidhme in uiscí an Aontais agus, i gcás soithí iascaireachta de chuid an Aontais, in uiscí áirithe nach uiscí de chuid an Aontais iad (IO L 21, 31.1.2022, lch. 1).
(11)

An 30 Iúil 2021, chun a áirithiú go mbeidh scagairí UV ar fáil go forleathan agus, dá bhrí sin, chun cosaint leordhóthanach gréine a áirithiú do thomhaltóirí, chuir an tionscal isteach athríomh ar an gcorrlach sábháilteachta bunaithe ar úsáid Homasáláite i dtáirgí aghaidhe (uachtar aghaidhe agus sprae caidéil) agus air sin amháin. Ar bhonn na faisnéise arna soláthar ag an tionscal, agus i bhfianaise na n-ábhar imní a bhaineann le hairíonna de chuid Homasáláite a d’fhéadfadh a bheith ina gcúis le suaitheadh, d’eisigh CEST comhairle eolaíoch an 2 Nollaig 2021 (5) inar tháinig sé ar an gconclúid go bhfuil Homasáláit sábháilte mar scagaire UV ar tiúchan suas le 7,34 % nuair a úsáidtear iad i dtáirgí don aghaidh i bhfoirm uachtair agus sprae caidéil. Dá bhrí sin, ba cheart úsáid Homasáláite a theorannú do tháirgí aghaidhe (táirgí nach táirgí sprae iad agus táirgí sprae caidéil) amháin, suas le huastiúchan de 7,34 %. Ní mheasann CEST go bhfuil comhúsáid Homasáláite suas le 0,5 % i ngach táirge cosmaideach agus suas le 7,34 % i dtáirgí aghaidhe sábháilte ós rud é go bhfuil lamháil sábháilteachta na comhúsáide sin faoi bhun 100.
(3)

Nuashonruithe rialta ar an tréimhse úsáide ar neasphacáistíocht táirgí íocshláinte neamhúdaraithe a úsáidtear i dtrialacha cliniciúla, d’fhéadfadh an méid sin a bheith nasctha i gcásanna áirithe le rioscaí a dhéanann difear do cháilíocht agus do shábháilteacht na dtáirgí sin. Damáiste a thiocfadh as an bpacáistíocht a oscailt trí shéalaí crioscaíldíonacha a bhriseadh agus an trealamh ilsrathach a dhíchóimeáil, d’fhéadfadh an méid sin bheith ar cheann de na rioscaí a d’fhéadfadh a bheith ann. D’fhéadfadh riosca féideartha eile eascairt as nochtadh fada do theochtaí éadroma nó níos airde i gcás táirgí íocshláinte a bhfuil íogaireachtaí sonracha ag baint leo. Baineann na rioscaí sin go háirithe le táirgí íocshláinte i gcás ina soláthraítear an neasphacáistíocht agus an phacáistíocht sheachtrach le chéile agus nuair atá an neasphacáistíocht i bhfoirm spuaicphacaí nó aonad beag. Sna cásanna sin, is iomchuí agus is comhréireach le cineál agus méid an riosca go bhfágfar an tréimhse úsáide ar lár ón neasphacáistíocht.
RIALACHÁN (AE) 2022/2099 ÓN gCOIMISIÚN

an 28 Deireadh Fómhair 2022

lena mbunaítear iamh iascaigh le haghaidh séaclaí móra dearga i bhfolimistéir gheografacha 8, 9, 10 agus 11 de CGIM le haghaidh soithí a bhfuil bratach na hIodáile ar foluain acu agus atá cothrom le 24 mhéadar nó níos faide ná sin

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh a áirithiú (1), agus go háirithe Airteagal 36(2) de,

De bharr an mhéid seo a leanas:

(1) Leagtar síos le Rialachán (AE) 2022/110 ón gComhairle (2) deiseanna iascaireachta le haghaidh 2022.

(2) An uasiarracht iascaireachta incheadaithe a bhaineann leis an séacla mór dearg i bhfolimistéir gheografacha 8, 9, 10 agus 11 den Choimisiún Ginearálta Iascaigh don Mheánmhuir (CGIM) agus is infheidhme maidir le soithí a bhfuil bratach na hIodáile ar foluain acu nó atá cláraithe san Iodáil agus atá cothrom le 24 mhéadar nó níos faide ná sin, meastar gur baineadh amach í le haghaidh 2022 de réir na faisnéise a fuair an Coimisiún.

(3) Is gá, dá bhrí sin, toirmeasc a chur ar ghníomhaíochtaí áirithe iascaireachta a bhaineann leis an stocghrúpa sin.

TAR ÉIS AN RIALACHÁN SEO A GHLACADH:

Airteagal 1 Ídiú iarrachta An uasiarracht iascaireachta incheadaithe a leithdháileadh ar an Iodáil le haghaidh stocghrúpa an tséacla mhóir dheirg i bhfolimistéir gheografacha 8, 9, 10 agus 11 de CGIM le haghaidh 2022 dá dtagraítear san Iarscríbhinn, measfar í a bheith bainte amach ón dáta a leagtar amach san Iarscríbhinn sin.

Airteagal 2 Toirmisc Gníomhaíochtaí iascaireachta le haghaidh an stocghrúpa dá dtagraítear in Airteagal 1 a dhéanann soithí a bhfuil bratach na hIodáile ar foluain acu nó atá cláraithe san Iodáil agus atá cothrom le 24 mhéadar nó níos faide ná sin, toirmeascfar iad ón dáta a leagtar amach san Iarscríbhinn. Go sonrach, beidh toirmeasc ar éisc ón stoc sin a ghabh na soithí sin a choinneáil ar bord, a athlonnú, a thrasloingsiú, nó a thabhairt i dtír tar éis an dáta sin.

Airteagal 3 Teacht i bhfeidhm Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 28 Deireadh Fómhair 2022. Thar ceann an Choimisiúin, Ar son an Uachtaráin, Virginijus SINKEVIČIUS Comhalta den Choimisiún

(1) IO L 343, 22.12.2009, lch. 1.

(2) Rialachán (AE) 2022/110 ón gComhairle an 27 Eanáir 2022 lena socraítear deiseanna iascaireachta le haghaidh 2022 maidir le stoic éisc agus grúpaí stoc éisc áirithe is infheidhme sa Mheánmhuir agus sa Mhuir Dhubh (IO L 21, 31.1.2022, lch. 165).
(6)

De bhun Airteagal 72 de Rialachán (AE) Uimh. 909/2014, agus Airteagal 76(5) den Rialachán sin mar a bhí sé sular leasaíodh é le Rialachán (AE) 2022/858, scriosadh Airteagal 15 de Rialachán (AE) Uimh. 236/2012 ó Pharlaimint na hEorpa agus ón gComhairle (7) ó dháta theacht i bhfeidhm Rialachán Tarmligthe (AE) 2018/1229, chun a léiriú gur measadh, ón dáta sin ar aghaidh, le Rialachán (AE) Uimh. 909/2014 agus Rialachán Tarmligthe (AE) 2018/1229, go gcomhchuibheofaí ar leibhéal an Aontais na bearta chun teipeanna socraíochta a chosc agus chun aghaidh a thabhairt orthu agus raon feidhme níos leithne ná a bhí ag Rialachán (AE) Uimh. 909/2014 acu ina leith sin. Ós rud é nach mbeidh feidhm ag forálacha Rialachán Tarmligthe (AE) 2018/1229 a bhaineann le ceannach isteach éigeantach ó dháta theacht i bhfeidhm an Rialacháin seo go dtí an 2 Samhain 2025, is gá foráil a dhéanamh maidir leis na nósanna imeachta ceannach isteach a leagadh síos roimhe seo in Airteagal 15 de Rialachán (AE) 236/2012 go dtí go mbeidh feidhm ag na rialacha a leagtar síos in Airteagail 21 go 38 de Rialachán (AE) 2018/1229.
RIALACHÁN (AE) 2022/1673 ÓN gCOIMISIÚN

an 27 Meán Fómhair 2022

lena mbunaítear iamh iascach le haghaidh tuinníní colgacha san Aigéan Atlantach, lastuaidh de 5°T i gcás soithí a bhfuil bratach na hÉireann ar foluain acu

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh a áirithiú (1), agus go háirithe Airteagal 36(2) de,

De bharr an mhéid seo a leanas:

(1) Leagtar síos le Rialachán (AE) 2022/109 ón gComhairle (2) cuótaí le haghaidh 2022.

(2) De réir na faisnéise a fuair an Coimisiún, tá an cuóta le haghaidh 2022 ídithe ag gabhálacha an stoic tuinníní colgacha san Aigéan Atlantach, lastuaidh de 5°T, ag soithí a bhfuil bratach na hÉireann ar foluain acu nó atá cláraithe in Éirinn.

(3) Is gá, dá bhrí sin, toirmeasc a chur ar ghníomhaíochtaí áirithe iascaireachta a bhaineann leis an stoc sin,

TAR ÉIS AN RIALACHÁN SEO A GHLACADH:

Airteagal 1 Ídiú cuótaí Maidir leis an gcuóta iascaireachta a leithdháiltear le haghaidh 2022 ar Éirinn le haghaidh an stoic tuinníní colgacha san Aigéan Atlantach, lastuaidh de 5°T, dá dtagraítear san Iarscríbhinn, measfar é a bheith ídithe ón dáta a leagtar amach san Iarscríbhinn sin.

Airteagal 2 Toirmisc Cuirfear toirmeasc, ón dáta a leagtar amach san Iarscríbhinn, ar ghníomhaíochtaí iascaireachta a bhaineann leis an stoc dá dtagraítear in Airteagal 1 ag soithí a bhfuil bratach na hÉireann ar foluain acu nó atá cláraithe in Éirinn. Go sonrach, beidh toirmeasc ar éisc ón stoc sin a ghabhann na soithí sin a choinneáil ar bord, a athlonnú, a thrasloingsiú, nó a thabhairt i dtír tar éis an dáta sin.

Airteagal 3 Teacht i bhfeidhm Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 27 Meán Fómhair 2022. Thar ceann an Choimisiúin, Ar son an Uachtaráin, Virginijus SINKEVIČIUS Comhalta den Choimisiún

(1) IO L 343, 22.12.2009, lch. 1.

(2) Rialachán (AE) 2022/109 ón gComhairle an 27 Eanáir 2022 lena socraítear le haghaidh 2022 na deiseanna iascaireachta le haghaidh stoic éisc áirithe agus grúpaí stoc éisc is infheidhme in uiscí an Aontais agus, i gcás soithí iascaireachta de chuid an Aontais, in uiscí áirithe nach uiscí de chuid an Aontais iad (IO L 21, 31.1.2022, lch. 1).
RIALACHÁN CUR CHUN FEIDHME (AE) 2022/1464 ÓN gCOIMISIÚN

an 2 Meán Fómhair 2022

lena leasaítear Rialachán (CE) Uimh. 1210/2003 ón gComhairle maidir le srianta sonracha áirithe ar an gcaidreamh eacnamaíoch agus airgeadais leis an Iaráic

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1210/2003 ón gComhairle an 7 Iúil 2003 maidir le srianta sonracha áirithe ar an gcaidreamh eacnamaíoch agus airgeadais leis an Iaráic agus lena n-aisghairtear Rialachán (CE) Uimh. 2465/96 (1), agus go háirithe Airteagal 11, pointe (b), de,

De bharr an mhéid seo a leanas:

(1) Liostaítear in Iarscríbhinn IV a ghabhann le Rialachán (CE) Uimh. 1210/2003 daoine nádúrtha agus daoine dlítheanacha, comhlachtaí nó eintitis a bhaineann le réimeas an iar-Uachtaráin Saddam Hussein a chumhdaítear le reo cistí agus acmhainní eacnamaíocha agus le toirmeasc ar chistí nó acmhainní eacnamaíocha a chur ar fáil.

(2) An 30 Lúnasa 2022, chinn Coiste Smachtbhannaí Chomhairle Slándála na Náisiún Aontaithe duine nádúrtha amháin a bhaint den liosta daoine agus eintiteas ar cheart feidhm a bheith ag an reo sócmhainní maidir leo.

(3) Ba cheart, dá bhrí sin, Iarscríbhinn IV a ghabhann le Rialachán (CE) Uimh. 1210/2003 a leasú dá réir,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn IV a ghabhann le Rialachán (CE) Uimh. 1210/2003 de réir mar a leagtar amach in Iarscríbhinn I a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 2 Meán Fómhair 2022. Thar ceann an Choimisiúin, Thar ceann an Uachtaráin, An tArd-Stiúrthóir An Ard-Stiúrthóireacht um Chobhsaíocht Airgeadais, Seirbhísí Airgeadais agus Aontas na Margaí Caipitil

(1) IO L 169, 8.7.2003, lch. 6.
(3)

Tá gá le gníomhaíocht rialála ar leibhéal an Aontais dá réir sin chun go mbeadh éifeacht ag Cinneadh (CBES) 2022/1335, go háirithe d’fhonn a áirithiú go gcuirfidh oibreoirí eacnamaíocha na bearta sin i bhfeidhm go haonfhoirmeach sna Ballstáit uile.
(7)

Measann an Coimisiún nach dócha go mbeidh tionchar ag an nuashonrú a iarradh ar liosta an Aontais ar shláinte an duine agus nach gá don Údarás Eorpach um Shábháilteacht Bia (“an tÚdarás”) meastóireacht sábháilteachta a dhéanamh i gcomhréir le hAirteagal 10(3) de Rialachán (AE) 2015/2283. Mar thoradh ar an leathnú úsáide a iarradh, beidh iontógáil ola Schizochytrium sp. atá saibhir in aigéad docaisiheicséanóch agus in aigéad icisipeintéanóch, i dteannta na n-iontógálacha ó úsáidí údaraithe an bhia núíosaigh faoi láthair, inchomparáide leis na hiontógálacha a mheas an tÚdarás (6) a bheith sábháilte agus lenar tacaíodh le leathnú úsáid ola Schizochytrium sp. atá saibhir in aigéad docaisiheicséanóch agus in aigéad icisipeintéanóch le Cinneadh Cur Chun Feidhme (AE) 2015/546. Dá bhrí sin, is iomchuí coinníollacha úsáide an bhia núíosaigh ola Schizochytrium sp. atá saibhir in aigéad docaisiheicséanóch agus in aigéad icisipeintéanóch a leasú trína úsáid a leathnú chuig analóga éisc agus analóga feola.
(1)

Cuirtear na hiontrálacha seo a leanas leis an liosta a leagtar amach i Roinn A (Daoine): Ainm Faisnéis chéannachta Cúiseanna Dáta an liostaithe “323. Saleh AL-ABDULLAH (صالح عبدالله ) Dáta breithe: 1967 Áit bhreithe: Safita, Tartous, Syria Post: Briogáidire-Ghinearál Inscne: fireann Is é Saleh AL-ABDULLAH ceannasaí an 16th Brigade atá cleamhnaithe le ceannas fhórsaí na Rúise sa tSiria ó 2020. Ba é ionadaí an Bhriogáidire-Ghinearáil Suhail al-Hassan é roimhe sin, in 25th Division den Syrian Army. Tá sé bainteach le hearcú ball don 16th Brigade chun troid san Úcráin in éineacht leis an Rúis. Sa cháil sin, is ball Saleh AL-ABDULLAH de na Syrian Armed Forces agus an rang ‘coirnéal’ aige agus rang atá coibhéiseach leis sin nó níos airde agus é sa phost sin tar éis mhí na Bealtaine 2011. 21.7.2022 324. Ahmed KHALIL KHALIL (dá ngairtear freisin Ahmed KHALIL) (احمد خليل خليل) Inscne: fireann Is é Ahmed KHALIL KHALIL comhúinéir Sanad Protection and Security Services, cuideachta slándála príobháidí Siriach a bunaíodh in 2017 agus atá faoi mhaoirseacht an Wagner Group sa tSiria, atá gníomhach i gcosaint leasanna na Rúise (fosfáití, gás agus láithreáin ola a dhaingniú) sa tSiria. Le saothrú acmhainní nádúrtha, soláthraítear ioncam do réimeas na Siria. Ina theannta sin, tá an chuideachta gníomhach in earcú amhas de chuid na Siria le cur chuig an Libia agus chuig an Úcráin. Sa chás sin, tacaíonn Ahmed KHALIL KHALIL le réimeas na Siria agus baineann sé tairbhe as. 21.7.2022 325. Nasser Deeb DEEB (dá ngairtear freisin Nasser Dhib, Nasser Dib, Nasser Deeb) (ناصر ديب ) Inscne: fireann Is é Nasser Deeb DEEB comhúinéir Sanad Protection and Security Services, cuideachta slándála príobháidí Siriach a bunaíodh in 2017 agus atá faoi mhaoirseacht an Wagner Group, atá gníomhach i gcosaint leasanna na Rúise (fosfáití, gás agus láithreáin ola a dhaingniú) sa tSiria. Le saothrú acmhainní nádúrtha, soláthraítear ioncam do réimeas na Siria. Ina theannta sin, is é comhúinéir na cuideachta Ella Services é in éineacht le Khodr Ali Taher. Sa cháil sin, tacaíonn Nasser Deeb DEEB le réimeas na tSiria agus baineann sé tairbhe as. 21.7.2022 326. Issam SHAMMOUT (dá ngairtear freisin Mohammed Issam Shammout, Mohamed Essam Shammout, Muhammad Issam Shammout, Muhammad Essam Shammout) (محمد عصام شموط) Dáta breithe: 1971 Áit bhreithe: Damascus, Syria Inscne: fireann Is é Issam SHAMMOUT úinéir agus cathaoirleach bhord stiúrthóirí na haerlíne ‘Cham Wings’ agus ceannaire an Shammout Group, atá gníomhach sna hearnálacha gluaisteán, cruach, eitlíochta, seolta lasta, tógála, agus eastáit réadaigh. Sa cháil sin, is fear mór gnó é Issam SHAMMOUT atá ag feidhmiú sa tSiria. 21.7.2022”